Povilas Ričardas Vaitiekūnas

Povilas Ričardas Vaitiekūnas (1940 m. sausio 15 d. Kaune – 2025 m. spalio 15 d.)Mirė tapytojas, Nacionalinės premijos laureatas Povilas Ričardas Vaitiekūnas. LRT. 2025-10-15. Nuoroda tikrinta 2025-10-15. – lietuvių tapytojas, pedagogas.MELC. Povilas Ričardas Vaitiekūnas. Visuotinė lietuvių enciklopedija. 2018-04-19. Nuoroda tikrinta 2025-10-15.

 Biografija 
Gimė 1940 m. Vaikystė prabėgo Kauno apylinkėse – Veršvuose. Keturias klases baigė Veršvų pradžios mokykloje, paskui mokėsi Kauno vidurinėje dailės mokykloje.Povilas Ričardas Vaitiekūnas. Laikantis kanono būti individu yra stebuklas. bernardinai.lt. 2010-06-09. Nuoroda tikrinta 2025-10-15.

1958 m. įstojo į LTSR valstybinį dailės institutą. 1964 m. baigė tapybos studijas, 1967–1976 m. gyveno ir dirbo Pažaislyje. Nuo 1970 m. dalyvavo parodose. 1974 m. įstojo į Lietuvos dailininkų sąjungą (1994 m. išstojo iš sąjungos, 2001 m. narystė atstatyta). Nuo 1977 m. gyveno Vilniuje, ilgą laiką dėstė Vilniaus dailės mokykloje (dab. Vilniaus Justino Vienožinskio dailės mokykla) ir Vilniaus dailės akademijoje Tapybos katedroje. 1991 m. suteiktas docento mokslo vardas. 1994–2002 m. Tapybos katedros vedėjas. 1998 m. suteiktas profesoriaus mokslo vardas. 1989–2000 m. buvo dailininkų grupės 24 narys.

 Kūryba 
Kūrybai būdinga sąsaja su lietuvių etnografija, mitais, kurie perteikti šio krašto nepakartojamomis spalvomis ir šviesa. Peizažai lietuviški, su ypatingu šviesos nutviekstu žalumos ir dangaus mėlynės deriniu bei Nemuno linijos horizonto perspektyva. Siužetas visada apibendrintas, tapoma plačiais spontaniškais potėpiais. Erdvė skleidžiasi ne į gylį, bet į kraštus, į platumas. Visada rodomi tik didelių pievų, laukų ar sodų fragmentai.Povilas Ričardas Vaitiekūnas. MO muziejaus kolekcija. Nuoroda tikrinta 2025-10-15..

Natiurmortų cikluose įvairiais periodais menininkas naudojasi klasikine ikonografija ir tapybos priemonėmis ieško savotiško dialogo su senaisiais meistrais ir šių dienų tapytojais.

Greta aliejinės tapybos ant drobės Vaitiekūnas daug tapė akvarele ir guašu popieriuje, piešia, kūrė skulptūrinius objektus iš rastų daiktų.

Kūrinių yra Lietuvos ir užsienio muziejuose, privačiose kolekcijose.

 Parodos 
Individualios parodos Kaune (1970, 1971, 1990, 1991), Vilniuje (1974, 1979, 1987, 1990, 1993, 2000, 2004, 2008, 2010, 2014, 2018, 2021), Zalcburge (1989), Panevėžyje (1993), Amsterdame (1996, 1997), Haarleme (1997, 2000, 2002, 2004, 2006, 2008, 2013), Berlyne (1997), Čikagoje (2005).

Daugelio grupinių parodų dalyvis.P. R. Vaitiekūno. personalinių ir grupinių parodų sąrašas

 Apdovanojimai 
 1991 m. Lietuvos nacionalinė kultūros ir meno premija

 Šaltiniai 

 Nuorodos 
 Visuotinė lietuvių enciklopedija. Povilas Ričardas Vaitiekūnas
 MMC video interviu su P. R. Vaitekūnu (kalbina menotyrininkė Raminta Jurėnaitė)
 P. R. Vaitiekūno personalinių ir grupinių parodų sąrašas

Kategorija:Lietuvos tapytojai
Kategorija:Lietuvos pedagogai
Kategorija:Lietuvos nacionalinės kultūros ir meno premijos laureatai